Die jaar 1904 was 'n skrikkeljaar wat volgens die Gregoriaanse kalender op 'n Vrydag begin het. Dit was die 4de jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 7 Januarie – Die noodsein CQD word aanvaar maar twee jaar later vervang met die SOS noodsein. 12 Januarie – Die Herero-oorlog (1904-1908) breek in Duits-Suidwes-Afrika uit. Die Herero's kom in opstand teen Duitse koloniale oorheersing. Driekwart van die Hererobevolking word uitgewis en 'n groot aantal Duitsers verloor hul lewens. 12 Januarie – Henry Ford stel 'n nuwe spoedrekord vir motors op teen 91 mpu of 146 km/h. 28 Januarie – Die Het Volk politieke party word in die Transvaalkolonie gestig. 8 Februarie – Die Russies-Japannese Oorlog begin na die verrassingsinval van die Japannese Magte op Port Arthur (Lushun). 4 Mei – Amerikaanse Weermag Ingenieurs begin werk aan die Panama-kanaal. 29 Junie – Twee naakte veenlyke, die Paar van Weerdinge, word ontdek. 1 Julie – Die derde moderne Olimpiese Somerspele open in St. Louis, Verenigde State.